# Korleis lage ein nynorsk salme-kveld?

**Tre steg til ei vellukka jubileumsmarkering**

Salmebokjubileet i 2025 gir ei fin moglegheit for samarbeid mellom lokale bidragsytarar med interesse for målsak, historie, musikk, kyrkjeliv og kultur. Med fleire lokale aktørar med på laget, kan ein nå breitt ut og skape ei minnerik markering til glede for heile lokalsamfunnet.

Framlegg til praktisk planlegging og gjennomføring:

**Steg 1: Samle laget og lage ei skisse for arrangementet**

Finn ut kven du vil samarbeide med og ta kontakt for å lufte interessa for samarbeid. Ha gjerne klar ei ideskisse for arrangementet på førehand.

**Døme på aktuelle samarbeidspartnarar:**

* Mållaget – [Finn ditt lokale mållag her](https://www.nm.no/lagsoversyn/)
* Den norske kyrkja – [Søk etter kyrkjelydar her](https://www.kirken.no/nn-NO/om-kirken/kontakt-oss/finn-din-menighet/)
* Lokale kor, songsolistar, musikarar, foredragshaldarar
* Kulturhus, bedehus, forsamlingshus, andre kyrkjesamfunn
* Lokale historielag, ungdomslag, kulturlag
* Lokale salmediktarar eller -komponistar

**Viktige avklaringar i denne fasen:**

* Kven blir med på samarbeidet?
* Kven tek hovudansvar for koordineringa?
* Kva type arrangement ser ein for seg?
  + Konsert, gudsteneste, salmekveld, kulturkveld eller noko anna?
  + Bli samde om ei hovudskisse for arrangementet. (lenke til ressurs/døme)
  + Set tidsramme og planlegg ut frå dette.
* Dato og lokale må setjast tidleg.
* Aktuelle bidragsytarar må kontaktast tidleg.
* Budsjett: Kva ressursar er tilgjengeleg. Kven kan eventuelt bidra økonomisk.
* Kven gjer kva? Lag gjeremålsliste med namn på dei ulike ansvarlege.

**Steg 2: Fylle arrangementet med innhald**

**Planlegg musikalske innslag**

* Inviter gjerne eit lokalt kor til å synge nynorske salmar under arrangementet.
* Engasjer solistar og/eller andre musikarar med tilknyting til lokalsamfunnet. Hugs å avtale ev. honorar på førehand.

**Planlegg allsong**

* Plukk ut salmar til allsongen. (Lenke til ressurs)
* Ver tidleg ute med å gjere avtale med pianist/organist/andre som skal spele til allsongen.

**Planlegg verbalt innslag**

* Gjer tidleg avtale med programleiar, foredragshaldar, andaktshaldar og/eller opplesar. Dette kan vere same person, eller fleire ulike. Framlegg til aktuelle tema for verbale innslag:
  + Innleiing om historia om Nynorsk salmebok (Lenke til ressurs)
  + Foredrag (lenke til ressurs)
  + Bakgrunn og opphav til enkeltsalmane gjennom kvelden
  + Andakt eller preike
  + Fagsamtale

Kombiner fleire ulike uttrykk: Musikk og ord utfyller kvarandre. Skap eit program som engasjerer ulike delar av publikum.

**Steg 3: Detaljar, marknadsføring og gjennomføring**

* Lokale og teknisk utstyr. Stadfest tid og stad for arrangementet. Sjekk at nødvendig teknisk utstyr er på plass.
* Stadfest deltaking og praktiske detaljar med alle bidragsytarane.
* Lag ein detaljert tidsplan for sjølve arrangementet.
* Marknadsføring av arrangementet:
  + Lag plakatar og klargjer innlegg. (Lenke til ressurs med delebilder)
  + Send pressemelding og invitasjon til lokalavisa.
  + Hugs annonsefrist, om det skal annonserast i lokalavisa.
  + Informer via samarbeidspartane sine eigne nettsider og sosiale medium.
  + Legg inn arrangementet her. (Lenke til ressurs)
* Organiser det praktiske:
  + Planlegg ev. matsal og billettsal
  + Fordel oppgåver på arrangementsdagen (vertar, teknisk hjelp, fotografering, pressemelding til lokalavisa frå arrangementet).
* Hugs lydprøve og eventuelt generalprøve (om det er mange medverkande).